MP Board Result 2019: मध्य प्रदेश बोर्ड 15 मई को जारी करेगा 10वीं और 12वीं का रिजल्ट, यूं कर पाएंगे चेक  
एमपी बोर्ड 10वीं और 12वीं का रिजल्ट 15 मई को जारी करेगा.
10वीं और 12वीं का रिजल्ट एक ही साथ जारी होगा.
करीब 18 लाख स्टूडेंट्स रिजल्ट का इंतजार कर रहे हैं.
मध्य प्रदेश बोर्ड (MP Board) 15 मई को 10वीं और 12वीं का रिजल्ट (MP Board Result 2019) जारी कर देगा. 10वीं और 12वीं का रिजल्ट (MP Board 10th, 12th Result) सुबह 11 बजे जारी किया जाएगा. 10वीं और 12वीं के करीब 18 लाख स्टूडेंट्स रिजल्ट (MP Board 10th Result) का इंतजार कर रहे हैं. मध्य प्रदेश बोर्ड की परीक्षाओं का रिजल्ट (MP Board 12th Result) MPBSE की ऑफिशियल वेबसाइट mpbse.nic.in और mpresults.nic.in पर जारी किया जाएगा. स्टूडेंट्स इन वेबसाइट्स पर जाकर ही अपना रिजल्ट (MPBSE Result 2019) देख पाएंगे. स्टूडेंट्स को अपना रिजल्ट देखने के लिए रोल नंबर सबमिट करना होगा. MP Board की 10वीं की परीक्षा 1 मार्च से 27 मार्च तक चली थी. जबकि 12वीं की परीक्षा 2 मार्च से 2 अप्रैल तक आयोजित की गई थी. 10वीं और 12वीं की परीक्षाएं  राज्य के 7 हजार से अधिक परीक्षा केंद्रों पर हुई थी. 10वीं में साढ़े 11 लाख से अधिक और 12वीं में साढ़े सात लाख से अधिक स्टूडेंट्स ने परीक्षा में भाग लिया था. आपको बता दें कि माध्यमिक शिक्षा मंडल, मध्य प्रदेश (Board of Secondary Education, Madhya Pradesh) भारत के मध्य प्रदेश राज्य के स्कूली शिक्षा का एक मंडल है। MPBSE, मध्य प्रदेश सरकार का एक संगठन है, जो राज्य की उच्च शिक्षा प्रणाली के नीति संबंधी, प्रशासनिक, संज्ञानात्मक और बौद्धिक दिशा को निर्धारित करने के लिए जिम्मेदार है.
1965 में मध्य प्रदेश माध्यमिक शिक्षा अधिनियम, 1965 के तहत यह स्वायत्त निकाय स्थापित किया गया. यह मध्य प्रदेश राज्य में माध्यमिक शिक्षा प्रणाली को विनियमित और निगरानी करता है. यह विभिन्न गतिविधियों को क्रियान्वित और नियंत्रित करता है, जिसमें पाठ्यक्रम, पाठ्यक्रमों का निर्धारण, परीक्षा आयोजित करना, महाविद्यालयों के साथ संबद्धता प्रदान करना आदि शामिल हैं. एमपीबीएसई अपने अधिकार क्षेत्र के अंतर्गत सभी शैक्षणिक संस्थानों के लिए दिशा, समर्थन और नेतृत्व प्रदान करती है. यह आदर्श स्कूल जैसे मॉडल हाई, टीटी नगर भी चलाता है.